ગુરમીત રામ રહીમની કોર્ટમાં હાજરીને લઈને ચંડીગઢ, હરિયાણા અને પંજાબમાં પેરા મિલિટરીની ૧૬૭ કંપની તહેનાત કરાઈ છે. હજુ વધુ કંપનીઓની માગણી કરાઈ છે. એક કંપનીમાં ૧૦૦ જવાન અને ઓફિસર છે. દરેક કંપનીમાં લગભગ ૩૫ ગન અને બાકી નોન લીથન ગન હોય છે. નોન લીથન ગનમાં ડંડો, ટીયરગેસ, માટીવાળા ગ્રેનેડ, વોટર કેનન જેવાં હથિયાર આવે છે. દરેક કંપનીમાં મહિલાઓ પણ તહેનાત કરાઈ છે. ચંડીગઢમાં ૧૦ કંપની તહેનાત કરાઈ છે. તેમાં ૬ રેપિડ એકશન ફોર્સની છે. ૪૦ કંપનીઓ રિઝર્વ રખાઈ છે. ઈમર્જન્સી સામે લડવા પંચકૂલામાં અહીંથી કેટલાક જવાનો મોકલાયા છે. હરિયાણામાં ૩૫ અને પંજાબમાં ૭૫ કંપની તહેનાત કરાઈ છે. જરૂર પડશે તો સેનાનો સંપર્ક કરવામાં આવશે.હાલમાં પંચકૂલામાં બે લાખથી વધુ સમર્થક આવી ચૂક્યા છે. પંચકૂલાની બહાર ડેરામાં ૪૦થી ૫૦ હજાર સમર્થકો જમા છે જે બેથી ત્રણ દિવસનું રેડીમેડ ફૂડ લઈને આવ્યા છે.